Նեղ փողոցների լաբիրինթոսում մոլորվելուց հետո Վարդանն ի վերջո դուրս եկավ բարդիներով երիզված մի լայն փողոց և գտավ ամերիկյան վարժարանը։ Ցանկապատի առջև երկու ժամապահ հսկում էին մուտքը։ Վարժարանի բակում պիստակի ծառի ստվերում սրածայր սաղավարտներով զինվորները նստած խմում էին։ Ժամապահներից մեկը տեղեկացրեց, որ ամերիկացիները հեռացել էին Ալեքսանդրետ, իսկ շենքը զբաղեցրել էին գերմանացի հրետանավորները։